NaiveNeuron/SloPal huggingface dataset:
Osuský, Peter, poslanec NR SR (2022-03-15):
Ďakujem pekne kolegom. Pán kolega Mizík, vy ste zradili dnes sám seba, pretože tie hlúpe reči v zásade nie sú vážna zbraň a vaša jediná zbraň, tie dva čierne repráky, ktorými ste tu ohlušovali sálu... (reakcia z pléna) prednedávnom, tie ste zabudli doniesť. Nejak strácate paru, pretože nič iného aj tak okrem ovládania DJ aparatúry vám neostane, a hádam si nemyslíte, že budem reagovať na sprostosti, ktoré ste porozprávali. (Smiech v sále a potlesk.)
Mihál Jozef, poslanec NR SR (2014-03-19):
(Reakcia mimo mikrofónu.)
P. Hrušovský, predseda NR SR: (2003-09-16):
(Hlasovanie.) Panie poslankyne, páni poslanci, zopakujeme ešte raz hlasovanie. Prosím, hlasujeme. (Hlasovanie.) Panie poslankyne, páni poslanci, prerušujem na desať minút rokovanie, zvolávam poslanecké grémium. (Prerušenie rokovania na o 10.20 hodine.) (Pokračovanie v rokovaní o 10.57 hodine.)
Grendel, Gábor, poslanec NR SR (2017-04-04):
Ďakujem za slovo. Myslím si, že ako predkladatelia nemáme problém diskutovať o tom, či tisícky obecných poslancov majú alebo nemajú zverejňovať svoje majetkové priznania. Veľmi radi túto tému otvoríme v druhom čítaní, keďže predpokladám, že tento zákon, ako drvivá väčšina opozičných návrhov, sa do druhého čítania dostane a tam ho potom môžeme vylepšiť.
Mezenská, Helena, poslankyňa NR SR (2015-11-11):
No, pán Martvoň, ja síce nie som právnik ani advokát s bohatou skúsenosťou, ale, prosím vás pekne, už teraz mi nebudete mať možnosť to vysvetliť, ako vecne spoločne súvisí zákon o výbušninách, výbušných predmetoch a munícii so zákonom o poskytovaní dotácií v pôsobnosti ministerstva hospodárstva, teda so zákonom, ktorý sa týka poskytovania štátneho príspevku pre odberateľov plynu. To by som si rada nechala vysvetliť, aké je tam vzájomné vecné prepojenie. Zatiaľ som nenašla to jasné objasnenie a v podstate touto formou si ho pýtam od ministra hospodárstva, aby mi bolo objasnené. Ja v tom vecné prepojenie nevidím.
Laššáková, Jana, podpredsedníčka NR SR (2014-09-10):
S reakciou pán poslanec Mičovský. Nech sa páči.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2010-10-21):
Vážený pán podpredseda Národnej rady Slovenskej republiky, vážené panie poslankyne a páni poslanci, dovoľte mi uviesť odôvodnenie návrhu na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Arménskej republiky o leteckých dopravných službách. Tento návrh prekladá vláda Slovenskej republiky na rokovanie podľa čl. 86 písm. d) Ústavy Slovenskej republiky, na základe ktorého Národná rada Slovenskej republiky vyslovuje súhlas s medzinárodnými zmluvami, ktoré priamo zakladajú práva alebo povinnosti fyzických osôb alebo právnických osôb. Zároveň ide o medzinárodnú zmluvu podľa čl. 7 ods. 5 ústavy, na vykonanie ktorej nie je potrebný zákon a ktorá má prednosť pred zákonmi. Dohoda bola podpísaná v Jerevane 18. marca tohto roku. Účelom dohody je vytvoriť právne podmienky na vykonávanie leteckých dopravných služieb medzi Slovenskou republikou a Arménskou republikou a zároveň na prevádzku lietadiel v obchodnej leteckej doprave. Záujem otvoriť pravidelnú leteckú linku medzi Bratislavou a Jerevanom oznámila letecká spoločnosť Armavia v marci 2008. Ustanovenia dohody sú v súlade s vnútroštátnymi právnymi predpismi Slovenskej republiky a s tzv. horizontálnou dohodou medzi Európskym spoločenstvom a Arménskou republikou o určitých aspektoch vykonávania leteckých dopravných služieb podpísanou 8. decembra 2008. Legislatívna rada vlády Slovenskej republiky schválila materiál 10. novembra 2009. Vláda návrh prerokovala v januári a prijala k nemu uznesenie č. 16. Odporúčam Národnej rade Slovenskej republiky vysloviť súhlas s predmetnou dohodou a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky. Ďakujem pekne.
Krištúfková, Petra, poslankyňa NR SR (2019-09-24):
Ďakujem za slovo. Vážený pán predsedajúci, vážené kolegyne, vážení kolegovia, prichádzame s návrhom na zvýšenie sirotského dôchodku, pretože takmer 15 rokov sa okrem valorizácie sirotský dôchodok nezvyšoval napriek tomu, že náklady na život sa každoročne zvyšujú. Jeho priemerná výška je 133 eur. Ide o 21-tisíc smutných osudov detí, ktoré tým, že predčasne stratili rodiča, prídu do ťažkej životnej situácie, čo so sebou prináša aj stratu finančnej opatery vo vzťahu rodič – dieťa. Tieto rodiny sú vystavené ťažkej životnej skúške už tým, že dieťa je poberateľom sirotského dôchodku. Čiže prišlo o jedného rodiča, niekedy, bohužiaľ, aj obidvoch. Preto je veľmi, veľmi dôležité, aby schopnosť spoločnosti sa merala podľa toho, ako vie pomôcť práve týmto najzraniteľnejším a najslabším. A určite tie rodiny, ktoré poberajú sirotský dôchodok, patria medzi tie najzraniteľnejšie, preto si myslím, že politici, od ktorých sa to, samozrejme, očakáva, by mali ukázať, že na nich myslia. Tu môžu ukázať svoj postoj, ako to vlastne myslia s celou spoločnosťou. Tu sa ukáže, akým spôsobom kto ako vníma. Či vníma cez štatistiku ako číslo, alebo ich vníma srdcom a cíti s tými ľuďmi, a to je to najpodstatnejšie. V týchto tragických situáciách musí štát prebrať úlohu akéhosi ochranného dáždnika pre tieto deti. Nárok na poberanie sirotského dôchodku má len dieťa, ktorého zosnulý rodič odvádzal do sociálneho systému, a dokonca jeho poberanie je podmienené počtom odpracovaných rokov úmerne k veku. Cieľom nášho návrhu je zvýšenie percenta, podľa ktorého sa vypočítavajú sirotské dôchodky. Na úvod navrhujeme zvýšenie na 50 % zo starobného či invalidného dôchodku, na ktorý by mal nárok zomrelý rodič pozostalého dieťaťa, a postupne sa chceme dopracovať až na úroveň 60 %, pretože výška sirotských dôchodkov je naozaj nepostačujúca. Súčasný stav zďaleka nepokrýva náklady na základné životné potreby spojené s výchovou nezaopatreného dieťaťa. Ďakujem za pozornosť a podporu tohto návrhu.
Ďuriš Nicholsonová, Lucia, podpredsedníčka NR SR (2016-10-21):
Pán poslanec Číž, nech sa páči.
Nicholsonová, Lucia, poslankyňa NR SR (2012-06-26):
Ďakujem pekne. Pán poslanec Martvoň. Ja chápem, že vy máte nejaké predstavu kompetenčného zákona. Na to máte plné právo. To je vaše usporiadanie toho, ako majú jednotlivé ministerstvá fungovať a akú agendu majú riešiť, ale naozaj si myslím, že preniesť alebo rozdrobiť, rozbiť agendu ľudských práv na jednotlivé ministerstvá, ktoré to odmietajú, oni samotné to odmietajú, je skutočne veľmi unáhlené a nepremyslené. A ja by som vás len vyzvala, že ono sa to možno dá urobiť lepšie, ak by ste prijali výzvu mimovládnych organizácii a možno si sadli za ten rokovací stôl s nimi, s mimovládnymi organizáciami, ktoré sa zaoberajú dlhodobo agendou ľudských práv, a ja verím tomu, že by ste prišli s nejakou ucelenejšou predstavou, ktorú, si viem predstaviť, by sme možno aj podporili, ale takéto niečo nedorobené si neviem predstaviť, že by som za to zdvihla ruku. Ďakujem pekne.
P. Paška, predseda NR SR: (2009-10-22):
(Hlasovanie.) 143 prítomných, 86 za, 56 sa zdržalo, 1 nehlasoval. Národná rada vyslovila súhlas so skráteným legislatívnym konaním. Pán predseda výboru pre financie, rozpočet a menu pán Burian uvedie hlasovanie o návrhu vlády na skrátené legislatívne konanie o vládnom návrhu zákona č. 596/2008 Z. z. štátny rozpočet na rok 2009, je to tlač 1241. (Hlasovanie o n ávrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 596/2008 Z. z. o štátnom rozpočte na rok 2009.)
Jurinová, Erika, poslankyňa NR SR (2016-10-25):
Ďakujem veľmi pekne. Pani kolegyňa, ďakujem ti za duplikáciu toho, že spôsob, akým bol daný, daná novela rokovacieho poriadku, vytvorená, je naozaj nie dobrá, nie správna, takouto cestou by sme nikdy nemali ísť. Ja použijem slovo, ktoré použil kolega Vašečka pri prvom čítaní, že máme pocit, že došlo k chorobe z oplašenosti. Naozaj pán predseda sa rozhodol a celé plénum sa teraz musí postaviť do pozoru a robiť podľa toho, ako sa jemu páči, alebo nepáči. Pre mňa ten spôsob prípravy je od začiatku veľmi čudný a nečestný. Je nesprávne, ak na základe zopár indícií dôjde k zmene takej dôležitej normy, ako je rokovací poriadok Národnej rady, ktorého výsledkom je obmedzenie možnosti rozpravy poslancov. Nie je to jediná vec, ktorá sa tu obmedzuje. A to, že tam máte pár bodov, ktoré reálne pomôžu parlamentu, je v tomto prípade neporovnateľne malé, malé a málo silné gesto na to, aby sa dalo hovoriť o dobrej a spravodlivej zmene rokovacieho poriadku. Takže pridávam sa k výzve Veroniky Remišovej, prosím vás, stiahnite tento rokovací poriadok a začnite ho robiť tak, ako sa má, v spolupráci s opozíciou, lebo možno čochvíľa budete aj vy v opozícii.
V. Veteška, podpredseda NR SR: (2003-11-06):
Zároveň prerušujem rokovanie o tomto bode programu a nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 278/1993 Z. z. o správe majetku štátu v znení neskorších predpisov a o zmene a doplnení niektorých zákonov. Vládny návrh zákona ste dostali pred prvým čítaním ako tlač č. 321. Spoločnú správu výborov máte ako tlač 321a. Prosím pána ministra práce, sociálnych vecí a rodiny, aby predložil vládny návrh zákona.
Šimečka, Michal, podpredseda NR SR (2024-05-10):
Ďakujem. Pani poslankyňa Števulová, nech sa páči. Môžem poprosiť zapnúť mikrofón pani poslankyni Števulovej?
P. Hrušovský, predseda NR SR: (2003-09-09):
Chcem sa opýtať ctenej Národnej rady, či by bol všeobecný súhlas s tým, aby sme prerokovali všetky návrhy zákonov v prvom čítaní, ktorých predkladateľom je pán minister financií a podpredseda vlády, ktorý predkladá celkom 12 návrhov zákonov, a po ich prerokovaní by sme o tomto bloku zákonov hlasovali, čo predpokladám, že by mohlo byť o 16.00 hodine. Je všeobecný súhlas s takýmto ďalším postupom rokovania schôdze? O 16.00 hodine budeme hlasovať o prerokovaných návrhoch pána podpredsedu vlády. Chcem však poprosiť, aby sme skôr ako do 16.00 hodiny prerokovali tieto návrhy, aby sme pokračovali v rokovaní ďalej, ale o 16.00 hodine by sme pristúpili k hlasovaniu o dovtedy prerokovaných bodoch programu. Súhlas? (Hlasy z pléna.) Ďakujem pekne. Na základe takéhoto návrhu teraz pristúpime k predloženiu ďalšieho vládneho návrhu zákona č. 238/2001 Z. z. Colný zákon v znení neskorších predpisov a o zmene a doplnení zákona č. 200/1998 Z. z. o štátnej službe colníkov a o zmene a doplnení niektorých ďalších zákonov, ktorý prerokúvame ako tlač 296. Opäť prosím pána podpredsedu vlády, aby z poverenia vlády návrh zákona uviedol a odôvodnil.
Poliačik, Martin, poslanec NR SR (2013-05-30):
Ďakujem za slovo. V rozprave vystúpili štyria poslanci. Nikto nepodal procedurálny návrh, takže, prosím, dajte, pán predseda, hlasovať o tom, že Národná rada podľa § 73 ods. 3 písm. c) rokovacieho poriadku prerokuje predložený návrh ústavného zákona v druhom čítaní.
Blanár, Juraj, podpredseda NR SR (2021-06-15):
Pani poslankyňa Garstková Majorová, nech sa páči, máte slovo. (Ruch v sále.) Poprosím pokoj, pán podpreds... (Reakcie z pléna.) Pán poslanec. (Reakcie z pléna.) Páni poslanci, zachovajte pokoj, prosím. Pán poslanec Šeliga, poprosím pokoj, môžete sa prihlásiť vo faktickej poznámke. Pani poslankyňa, máte slovo.
Bittó Cigániková, Jana, poslankyňa NR SR (2021-12-14):
Ďakujem pekne. Pán predsedajúci, v rozprave k návrhu zákona vystúpili piati poslanci. Pán poslanec Čepček podal návrh, aby Národná rada nepokračovala v rokovaní o návrhu zákona. Pán predsedajúci, dajte o tomto návrhu hlasovať.
Sulík, Richard, predseda NR SR (2011-04-01):
Poprosím, páni, poprosím kľud v miestnosti. Pokračujte, pán Matovič.
Blaha, Ľuboš, podpredseda NR SR (2024-01-16):
Vy ste ju začali čítať a vy ste porušili rokovací poriadok. (Ruch v sále.) Upokojte sa, ste hysterický. Pán Pročko, poruš... porušujete rokovací poriadok. Je mojou povinnosťou vás na to upozorniť, takže nech sa páči, hovorte konečne k veci.
Pčolinský, Peter, podpredseda NR SR (2023-05-24):
Ďakujem pekne. Prerušujem rokovanie o tomto bode programu. Pani poslankyne, páni poslanci, prerušujem rokovanie schôdze do 11.05 hod., kedy budeme hlasovať. (Prestávka.)
Šeliga, Juraj, podpredseda NR SR (2021-02-03):
Dámy a páni, poprosím vás, tí, ktorí máte záujem o diskusiu a rokovanie o návrhu poslancov na vydanie ústavného zákona, aby ste zaujali svoje miesta. Ostatných poprosím, aby opustili rokovaciu sálu, aby sme mohli pokračovať. Poprosím jedného z navrhovateľov, aby zaujal svoje miesto, a rovnako poprosím pána poslanca Nemkyho, aby zaujal miesto pre spravodajcu, a mohli by sme pokračovať prerušenou rozpravou, pani poslankyňou Zemanovou. (Pokračovanie rokovania o návrhu poslancov Národnej rady Slovenskej republiky Petra Pellegriniho, Denisy Sakovej, Matúša Šutaja Eštoka, Richarda Rašiho a Erika Tomáša na vydanie ústavného zákona o skrátení volebného obdobia Národnej rady Slovenskej republiky , tlač 391.)
Jurinová, Erika, podpredsedníčka NR SR (2012-06-19):
Pán poslanec Petrák.
Kollár, Boris, predseda NR SR (2022-05-04):
Ďakujem. Vážené pani poslankyne, vážení páni poslanci, pokračujeme v prerušenom rokovaní hlasovaním. Najskôr pristúpme k hlasovaniu o návrhu poslancov, ktorí podľa § 39 ods. 8 zákona o rokovacom poriadku podali návrh, aby sa o žiadosti Generálnej prokuratúry Slovenskej republiky o vydanie súhlasu na vzatie do väzby poslanca Národnej rady Slovenskej republiky, tlač 1010, hlasovalo tajne. (Hlasovanie o žiadosti Generálnej prokuratúry Slovenskej republiky o vydanie súhlasu na vzatie do väzby poslanca Národnej rady Slovenskej republiky , tlač 1010.) Takže teraz sa hlasuje o tom, že či to budeme o tomto hlasovať tajne. Prosím, prezentujme sa hlasujeme. (Hlasovanie.) Prerušujem hlasovanie. Prosím, komu nefunguje? Vyberte to, založte. (Reakcia z pléna.) Dobre. Takže dobre, budeme pokračovať hlasovaním. Nie, to je to isté hlasovanie, ja som len prerušil. Takže hlasujeme. (Hlasovanie.) Prítomných 150. Úžasná účasť. (Ruch v sále.) Prítomných 150 poslancov, dlho som vás nevidel takto, kolegovia. Za 51, proti 94, zdržali sa 5. Uvedený návrh sme neschválili. Teraz vás prosím, pán spravodajca, aby ste uviedli ďalšie hlasovanie a predniesli návrh uznesenia Národnej rady, o ktorom budeme hlasovať. Teraz je to hlavné hlasovanie. Pán Baránik, máte slovo.
Glváč, Martin, podpredseda NR SR (2018-02-01):
Ďakujem. Ďalšia otázka je od pána poslanca Senka a znie, adresovaná podpredsedovi vlády pre investície a informatizáciu Petrovi Pellegrinimu. Otázka znie: „Pán podpredseda, v otvorených dátach Slovensko patrí medzi trendsetterov, medzi jednu z troch najrýchlejšie sa rozvíjajúcich krajín. Čo to znamená pre občanov a firmy?“ Nech sa páči.
Pellegrini, Peter, predseda NR SR (2015-01-30):
Ďakujem pekne. S faktickými poznámkami dvaja poslanci. Nech sa páči, prvý pán poslanec Muňko.
J. Počiatek, minister financií SR: (2009-06-23):
V záujme rozširovať svoju účasť v medzinárodných ekonomických vzťahoch a investičných procesoch je vysoko účelné, aby Slovenská republika uzatvárala dohody o podpore a vzájomnej podpore investícií najmä s krajinami, ktoré nie sú členmi Európskej únie. Uvedená zmluva je medzinárodnou hospodárskou zmluvou všeobecnej povahy podľa čl. 7 ods. 4 Ústavy Slovenskej republiky, ktorá má vždy charakter prezidentskej zmluvy. Zmluva priamo zakladá práva a povinnosti fyzických alebo právnických osôb podľa čl. 7 ods. 5 Ústavy Slovenskej republiky. Zmluva podlieha ratifikácii a bude vyhlásená spôsobom ustanoveným zákonom, t. j. v Zbierke zákonov Slovenskej republiky. Ďakujem za slovo, skončil som.
S. Kahanec, poslanec: (2008-02-13):
A keď ste hovorili, že ste sklamaný z reakcií kolegov z KDH, a keďže som v predchádzajúcom príspevku vystúpil aj ja, tak mi dovoľte reagovať aj na to. Ja budem oveľa radšej sklamaný z toho, že som vystúpil, z predchádzajúcej reakcie, ako keby som mal niekoho sklamať svojou reakciou typu napríklad vášho výroku „nevyrušujte, lebo budete naďalej hlúpi“. Alebo ešte lepšie, ak by som mal niekoho sklamať výrokom typu čelných predstaviteľov SNS a za všetky môžem uviesť skvostný a aktuálny výrok, aktuálny v čase súčasnej vládnej koalície, že „jednota koalície je dôležitejšia než naše vlastné presvedčenie“. Dúfam, že tento výrok poznáte, lebo ho vyslovil váš najvyšší predstaviteľ SNS. Takže radšej by som o tom sklamaní pomlčal, lebo sklamanie je skôr na vašej strane, z vás. Ďakujem pekne.
Hrušovský, Pavol, podpredseda NR SR (2011-09-08):
Pán poslanec Novotný.
Bugár, Béla, podpredseda NR SR (2018-06-20):
Prezentujme sa a hlasujme. (Hlasovanie.) Prítomných 138 poslancov, za 58, proti 12, zdržalo sa 66 poslancov, 2 nehlasovali. Pokiaľ som dobre videl, to bolo posledné hlasovanie. Ešte s procedurálnym návrhom pán poslanec Hrnčiar, teda pán podpredseda Národnej rady.
Pellegrini, Peter, predseda NR SR (2023-11-15):
Na vaše vystúpenie, pani poslankyňa, evidujem štyri faktické poznámky. Ako prvý pán poslanec Dvořák.
Urban, Miroslav, poslanec NR SR (2020-06-10):
Ďakujem za slovo. Pán Dostál, vy asi nepatríte medzi spomínaných 866 účastníkov Protikomunistického odboja, ktorí sú v tejto správe spomínaní, keďže ste prispievali do časopisu Nové slovo. Mňa zaujalo v tej správe, že je tam za 14 rokov, tento Ústav pamäti národa v našom 5-miliónovom národe vlastne priznal postavenie účastníkov Protikomunistického odboja 866 ľuďom. Mne sa to teda zdá dosť málo v takejto 5-miliónovej krajine, že toľko odbojárov protikomunistických bolo len v takomto počte. Myslím si, že každý ten systém, ktorý tu bol, mal svoje zápory aj klady isté. Určite tí prenasledovaní politickí väzni a podobne, kňazi, to si zaslúži rešpekt. Len myslím, že v tom systéme nebolo všetok zlé. O tom svedčí aj ten malý počet vlastne tých priznaných protikomunistických odbojárov, taký pekný výraz. Ja si myslím, že aj tento náš systém možno o dvadsať, tridsať rokov bude hodnotiť Ústav pamäti národa, ak ešte bude existovať, a tak isto sa bude sa prehodnocovať to, čo sa tu dialo, ako nakoľko si myslím, že sa tu začína uplatňovať taká totalita jedného názoru, totalita peňazí a ozaj v dnešnej dobe prebieha politické prenasledovanie oponentov súčasnej koalície. Ďakujem.
Pročko, Jozef, poslanec NR SR (2024-01-16):
Ďakujem veľmi pekne. Ďakujem, naozaj. A aby ma počuli aj koaliční poslanci, ktorý teraz hučia ako piliňáci a pán Danko ich neupozorní, pretože pán Danko sa teraz rozpráva o tom, či stĺpik, alebo stĺpoček pôjde najbližšie. V úvode ste rozprávali o tom, pán Čaučík, že ich mediálne vyhlásenia, hlavne mediálne vyhlásenia ich šéfa, sú katastrofa. Áno, Fico pred voľbami rozprával, že sa Špecializovaný trestný súd nebude rušiť. Teraz sa ide rušiť, je po voľbách a Fico a koalícia organizovaného zločinu si idú robiť, čo chcú. Ale mediálne vyhlásenia tejto vlády a vládnych priateľov, prípadne poslancov vládnych, prípadne podpredsedu Národnej rady Danka, aj v nedeľu potvrdili, že my máme, sám Danko v nedeľu rozprával o tom, že nie len on bude trestne stíhaný, ale budú trestne stíha, sú aj trestne stíhaný Blaha, je trestne stíhaný Žiga. Sám Danko potvrdil, že máme vo vedení parlamentu ľudí, ktorí sú trestne stíhaní. A my máme takýto parlament. To, že to koalícii organizovaného zločinu nevadí, je jedna vec. Ale druhá vec je, že toto, že máme vo vedení parlamentu trestne stíhaných ľudí, vadí obyčajným ľuďom, ktorí sú na námestiach. A to je to, čo práve opozícia robí veľmi, veľmi dobre. Viete, ich klamstvá, že v piatok som bol v poriadku a v nedeľu už som vážne chorý, sú len odporná lož, ktorú dennodenne predostierajú občanom. Ale občania to vidia.
Klus, Martin, podpredseda NR SR (2019-10-17):
Ďalší v rozprave vystúpi pán... A mám faktickú poznámku. Takže, pán poslanec Matovič, s faktickou poznámkou.
Vons, Peter, poslanec NR SR (2023-05-25):
Ďakujem. Ďakujem veľmi pekne, pán minister. Ja si, samozrejme, uvedomujem, že keď ste tam prišli, tak vás toho veľa čaká. Zároveň aj v tej otázke odznelo, že sme spomenuli viac ministrov. To znamená, že už za, ešte keď tam bol kolega Janko Mičovský a ďalší, sa tieto veci riešili, no a práve to nás nejakým spôsobom tak troška, by som povedal, motivuje, aby sme to popohnali, pretože naozaj sme mali niekoľko, teda viacero tých stretnutí jednak s farmármi ako takými. Kolega Kuriak tu momentálne neni, ten to tak, dá sa povedať, ako prvý začal, pretože je z Oravy a má tam asi blízko týchto farmárov. Rovnako aj pani Zita Pleštinská a Martin Fecko a ďalší, ktorí sa do toho nejakým spôsobom viacej rozumejú. No tak viac-menej ste mi odpovedali, ale neni to nejaká konkrétna, konkrétny termín, kedy, kedy to teda bude, lebo ste povedali, že sa to musí oddialiť nejakým spôsobom, ale skutočne, že hodne sa tu hovorí teraz o potravinovej sebestačnosti, o tom, aby sme si udržali farmárov, hej, a oni naozaj potrebujú tú legislatívu upraviť, hej. Spomenuli ste Rakúsko, máme tuná za hranicami aj Poľsko, kde sa takisto hovorí, že je to iné, a sme predsa susedia. A zároveň sa hovorí aj o znížení šedej ekonomiky, pretože ak sa neupravia tieto veci, tak jednoducho, tak vieme, ako sa to robí, a oni to tak nechcú robiť, oni naozaj chcú tú legislatívu. A ďakujem teda aj za tú odpoveď, že treba sa pozrieť na to, že ste povedali, že boli požiadaní o to, aby sa vyjadrili k nejakým veciam, ale nebolo to presne to, čo ste chceli. To znamená, že my ich budeme opäť kontaktovať znova, ale ja by iba chcel, aby ste, naozaj ak sa dá, tých ľudí, ktorých máte na ministerstve, aby v tom pokračovali.
Grendel, Gábor, podpredseda NR SR (2023-06-15):
V rozprave teraz vystúpi pán poslanec Miroslav Suja a pripraví sa pán poslanec Ondrej Ďurica.
Šeliga, Juraj, podpredseda NR SR (2020-07-07):
Pán poslanec Žiak.
Ďuriš Nicholsonová, Lucia, podpredsedníčka NR SR (2017-04-07):
(Povedané súbežne s predsedajúcim.) Áno, ja myslím, že tie štyri minúty dvadsať sekúnd počkáte.
Glváč, Martin, podpredseda NR SR (2016-06-17):
Pán poslanec Fecko.
Kavecká, Monika, poslankyňa NR SR (2020-11-12):
Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo, ktorý bude súčasne gestorským výborom, a aby určené výbory prerokovali vládny návrh zákona v termíne ihneď.
Danko, Andrej, podpredseda NR SR (2024-06-26):
Na vystúpenie pána Pročka štyri faktické. Prvý poslanec Grendel.
M. Číž, podpredseda NR SR: (2007-12-07):
Posledný zákon uvedú obaja aktéri, ktorých máme k dispozícií. Takže pokračujeme prvým čítaním o vládnom návrhu zákona o komoditnej burze a o doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Tento vládny návrh zákona ste dostali ako tlač 484 a návrh na jeho pridelenie a prerokovanie vo výboroch máte v rozhodnutí predsedu č. 490. Pán minister, opäť máte slovo a prosím uviesť vládny návrh zákona.
Martinák, Ľuboš, poslanec NR SR (2011-09-13):
Ďakujem za slovo. Pani kolegyňa poslankyňa Kiššová, z vášho skutočne nesúrodého vystúpenia predsa len čosi vyznelo, a síce kázanie o slušnosti, o morálke, vyzdvihovali ste slušnosť. Škoda, že s týmto kázaním ste sa dnes aspoň 10 % nepodelili s vašimi súkmeňovcami práve zo strany SaS-ky. Dnes nám to dokázal váš pán minister Galko, ktorý skutočne slušne kričal od kecpultu. Neviem, asi sa veľmi nekontroloval. Ale čo je oveľa smutnejšie, veľmi skutočne neslušne vystupoval predseda parlamentu pán Sulík, kedy sa skutočne neslušne cynicky ospravedlnil až na výzvu. Čiže túto slušnosť uplatňujte na pôde tam, kde patrí. Ďakujem. (Potlesk.)
Laurenčík, Milan, podpredseda NR SR (2021-05-10):
Ďalším písomne prihláseným rečníkom do rozpravy je pán poslanec Juraj Blanár, pripraví sa pán poslanec Tomáš Taraba.
Hlina, Alojz, poslanec NR SR (2013-02-14):
Ďakujem veľmi pekne. Ako povedať tak, aby som sa nepridal do rodiny tých, ktorí to nezvládajú. Skúsim tak zľahka, no, čakal som, kolega Matovič sa sám pochválil, lebo ho nikto, sme si to nevšimli, nikto ho nepochválil, tak sa pochválil nakoniec sám, že ako to vníma. Možno raz príde návrh, že treba bustu robiť. Nevadí. Ale čo chcem povedať, čakal som, že kto to povie, kto tú úbohosť povie a nedomyslí to do konca. Áno, vážení kolegovia, ja som prvý poslanec a možno nadlho aj jediný poslanec, ktorý by prijatím v zmysle tejto logiky, čo pán Matovič povedal, by sa mu znížili výnosy. Čiže som prvý a jediný blbec v tejto sále, ktorý tu donesie zákon taký, ktorého prijatím, keď v zmysle tejto, opakujem, sa mu znížia výnosy. Všetci tu nosia, aj kolega Matovič vie, čo tu nosí, kde mu to zvyšuje. Ja som prvý a jediný blbec asi nadlho, keď budeme pokračovať v tejto logike. Viete, ťažko, veľmi ťažko, ja som si hrýzol-nehrýzol, nechcem sa už hlbšie k tomu a pre túto chvíľu vypúšťam, naozaj. Ku kolegovi Drobovi. Juraj, ťažké témy sú ťažké témy od veľa kníh, niekedy treba doštudovať a ja vidím veľké rezervy vo vašich formuláciách a ich hĺbke. A vôbec že vnímaní tej hĺbky, hejže. Ja viem, že dneska sa dá aj rýchlo vyštudovať všeličo, aj ja som bol na rýchlokurze rýchločítania, ale k niektorým témam, pokiaľ chcete teda byť takí, by som povedal, že hlbokí, tak trošku času tomu venovať. Ono ako status Facebooku neni filozofická úvaha, to sú dosť hrubé knihy. Takže naozaj toto by som ocenil, keby ste k tomu takto nejako pristúpili. Ďakujem.
Jurinová, Erika, podpredsedníčka NR SR (2015-12-08):
Pán poslanec Hlina s reakciou na faktickú poznámku.
Figeľ, Ján, podpredseda NR SR (2013-05-22):
S ďalšou faktickou, nech sa páči, Marián Kéry.
Halgašová, Jarmila, poslankyňa NR SR (2021-10-20):
Ďakujem, pán predseda, dajte, prosím, hlasovať o návrhu zákona ako o celku s odporučením gestorského výboru schváliť.
Laurenčík, Milan, podpredseda NR SR (2021-03-18):
Ďalším rečníkom prihláseným do rozpravy je pán poslanec Eduard Kočiš, ktorému teraz odovzdávam slovo.
Danko, Andrej, predseda NR SR (2016-09-06):
Ďakujem, pán poslanec Beblavý. Na vystúpenie pán poslanca Beblavého päť faktických poznámok. Uzatváram možnosť prihlásenia s faktickými poznámkami. p Poprosím, s faktickou poznámkou pán poslanec Daniel Lipšic.
M. Hort, podpredseda NR SR: (2007-09-18):
Ďalším, ktorý sa prihlásil do rozpravy písomne je pán poslanec Jozef Rydlo. Nech sa páči, pán kolega, máte priestor na vaše vystúpenie v rozprave.
Grendel, Gábor, podpredseda NR SR (2021-10-06):
Pán poslanec Boris Susko s faktickou poznámkou.
Gyimesi, György, poslanec NR SR (2022-11-30):
Ďakujem pekne za slovo. Je na škodu, že tak dôležitý zákon, nazývaný aj zákon roka, nezaujíma poslancov Národnej rady. Je ich tu zopár, či z koalície alebo z opozície, ale toto podstatné asi až tak strašne nie je. Úplne najpodstatnejšie je to, ako na konci dňa budú jednotliví poslanci hlasovať. Minister financií a podpredseda vlády tu vo svojej úvodnej reči hovoril mnoho vecí, hovoril mnoho pekných vecí. A mne sa častokrát zdalo, že je to hádzanie hrachu na stenu. Totižto my legitímne od opozície, teda od strany SMER, HLAS, Ľudová strana Naše Slovensko, REPUBLIKA, očakávať to, že zahlasujú za štátny rozpočet na rok 2023, nemôžeme. A to je nám úplne jasné. Vy ste v opozícií, je to vaša práca, je vašou, vašou úlohou dokonca upozorňovať na to, čo možno v tomto rozpočte sa vám nepáči. Avšak my tu máme aj jedného bývalého koaličného partnera, takú poloopozíciu niekedy, ktorá sa tvári ako mäkká opozícia, inokedy ako tvrdá a niekedy ako žiadna. A moja reč vlastne smeruje k nim. Oni totižto v debate ohľadom štátneho rozpočtu, ktorá prebiehala v médiách, na sociálnych sieťach, tvrdili mnoho vecí, ktoré sa neskôr ukázali ako úplne neopodstatnené. Spomeniem napríklad hoax, doslova klamstvo o tom, že v novom štátnom rozpočte alebo respektíve v štátnom rozpočte na rok 2023 sa počíta... (Prerušenie vystúpenia predsedajúcim.)
P. Paška, predseda NR SR: (2010-03-10):
Pán predseda výboru Horváth.
Laššáková, Jana, podpredsedníčka NR SR (2014-04-02):
Na vystúpenie pána poslanca s faktickou poznámkou pán poslanec Fecko. Presne to skončíme do 19.00 hodiny. Nech sa páči, pán poslanec.
Matovič, Igor, poslanec NR SR (2014-11-08):
Pán minister, ako taký etický apel alebo morálny apel by som to bral. Keď to zoberiem faktograficky, nepovedali ste nič k predmetu veci, o čom je táto schôdza už, ja neviem, 40. hodinu. Táto schôdza je o korupcii vládnej strany SMER, o systéme, ktorý ste tu vytvorili, ktorý ožobračuje milióny ľudí na Slovensku, na to, aby ste následne vybrané peniaze prerozdeľovali medzi pár svojich vyvolených. Čiže môžte tu ukazovať prstom na zlodejov opozície, koľko len chcete, len táto schôdza je o vás. Čiže v prvom rade sa pozrite na seba. A to je tak, jak keď na niekoho namierite prstom. Tak keď na neho ukazujete jedným prsom a na seba tromi. Toto by som vám odporučil, aby ste si nacvičili doma pred zrkadlom.
Nicholsonová, Lucia, podpredsedníčka NR SR (2016-05-25):
Ďakujeme pani poslankyni za uvedenie návrhu zákona. A teraz poprosím spravodajcu, ktorého určil navrhnutý gestorský výbor pre vzdelávanie, vedu, mládež a šport, pána poslanca Martina Poliačika, aby nám predniesol spravodajskú informáciu k predmetnému návrhu zákona.
Budaj, Ján, poslanec NR SR (2017-02-10):
Ďakujem. Ja sa len chcem poďakovať tým, ktorí si povšimli túto smutnú okolnosť. A za druhé, no tak boli tu aj vecné, ale pán Petrák sa vlastne vyjadril najmä k vám, pán Glváč, tak to by som si netrúfol komentovať. Ostatným naozaj ďakujem. Pán Dostál ma asi celkom neporozumel. Ja som tu celkom nehoroval za zrušenie VÚC, ja som veľmi podporil odvahu poslancov, ktorí túto tému veľmi preležanú a veľmi vlastne očividnú a ktorá je jedným z dôvodov, prečo sú ľudia z politiky otrávení, ktorí ju otvorili tak razantne, ako to urobili, a zároveň aj odborne a nie iba placnutím do vody, ale s celým súborom zákonov. Ja si myslím, že toto je niečo, čo si vyžaduje naozaj ocenenie a je to základ pre tú budúcu debatu o zásadnejšej reforme a uvidíme, kde sa v tej debate dostaneme. Úplne vylúčiť to, že takýto druh VÚC treba zrušiť, by si nikto v tejto chvíli nemal trúfnuť, lebo veci naozaj dozreli už do zásadného stavu. Ďakujem ešte raz za blahoželania.
M. Číž, podpredseda NR SR: (2009-10-29):
(Hlasovanie.) Prítomných 131 poslancov, za 115 poslancov, proti 9 poslanci, zdržalo sa 5 poslancov, nehlasovali 2 poslanci. Konštatujem, že návrh pána poslanca Fronca sme schválili.
Blaha, Ľuboš, podpredseda NR SR (2023-12-20):
Ďalšia do rozpravy sa prihlásila pani poslankyňa Simona Petrík. Nie je medzi nami, takže stráca poradie. Po nej nastúpi pani poslankyňa Natália Nash, tá je tu prítomná, takže nech sa páči, máte slovo.
Jílek, Rastislav, poslanec NR SR (2021-04-01):
Dajte, prosím, hlasovať o pozmeňujúcom návrhu poslanca Miloša Svrčeka.
Laššáková, Jana, podpredsedníčka NR SR (2014-10-31):
Pán poslanec Érsek. Budete mať možnosť reagovať, pán poslanec. Nech sa páči.
Droba, Juraj, poslanec NR SR (2015-05-15):
Pán kolega Viskupič, ďakujem za veľmi vecný a dobrý príspevok do rozpravy. Ja som tu včera, keď sa začala diskusia k tomuto bodu programu, nebol a chcem sa vrátiť úplne na začiatok, ospravedlňujem sa, ak to už náhodou odznelo. Ale chcem sa spýtať predkladateľov, že či majú reálnu skúsenosť s tým, že našli konkrétny výrobok, kde bolo nainštalované niečo, čo oni nazývajú kazítkom. Lebo ja som kedysi podnikal a neviem si predstaviť výrobcu, ktorý by zámerne prznil vlastný produkt a skracoval jeho životnosť. Kde má zákazník, teda kde má ten výrobca istotu, že zákazník siahne opäť po tom istom produkte? To je prvá otázka. A po druhé. V marketingu a v podnikaní existuje niečo ako brand equity alebo hodnota značky, a keď prídete na to, že niektorá značka zámerne samú seba przní alebo devalvuje, tak ste skončili. Jednoducho tú značku znehodnotíte, bude mať hodnotu nula a nikto vás už ďalej kupovať nebude. Takže ja si myslím, že my tu bojujeme proti nejakým veterným mlynom, ktoré v podstate neexitujú. Ešte raz, ak máte konkrétne príklady toho, že niekto niekde zámerne poškodzoval vlastný výrobok, aby mu skrátil životnosť, tak mi to povedzte, ale ja si takého blázna výrobcu neviem predstaviť.
Pellegrini, Peter, predseda NR SR (2015-11-12):
Prezentujme sa a hlasujme o bodoch spoločnej správy, tak ako uviedol pán spravodajca, s odporúčaním gestorského výboru tieto schváliť. (Hlasovanie.) Prítomných 133 poslancov, za hlasovalo 130, zdržali sa 3 poslanci. Tieto body sme schválili.
Šefčík, Marek, poslanec NR SR (2021-05-12):
Ďakujem za slovo, pán predseda. Pán Ferenčák, povedali ste v svojom príhovore, že skúsme aspoň raz vydať signál, že chceme niečo pre rodiny urobiť. Takže ja mám rád, keď sa pracuje systematicky. Toto, čo vy ste teraz navrhli, ako vaša strana, tak je nesystematický krok. Nebudem tu všetko vymenovávať, čo sme spravili a čo pripravujeme ešte robiť a čo budeme robiť, ale ja vám poviem, keď ste boli vo vláde, ja som chcel konkrétne na pána Pellegriniho ešte reagovať, ale on sa neprihlásil do rozpravy, len povedal úvodné slovo a zmizol. Takže v roku 2018, keď zoberiem zvýšenie prídavku na dieťa a zvýšenie príplatku k prídavku na dieťa dohromady, tak ste to zdvihli o 23 centov. V roku 2019, keď to zoberiem dohromady, tak ste to zdvihli o 97 centov a v roku 2020 o 90 centov. A teraz tu idete niečo hovoriť vy? Keď máte zodpovednosť, tak sa chováte takto a keď nemáte zodpovednosť, ste v opozícii, tak neváhate 350-miliónovú sekeru zarúbať do štátneho rozpočtu. S kým ste prejednali ten zákon? S najväčším poslaneckým klubom viem, že nie. Na ministerstve financií ste neboli, len tak od buka niečo navrhnete. Vy ste povedali, urobíme všetko pre to, aby sme túto situáciu zvládli, ako premiér a o týždeň nato, keď bolo 44 prípadov nakazených, ste povedali, každý si oddnes na Slovensku musí pomôcť, ako vie. (Potlesk.)
Hus, Igor, poslanec NR SR (2022-06-15):
Pán predseda, sme v treťom čítaní. Otvorte, prosím, rozpravu.
Grendel, Gábor, podpredseda NR SR (2020-11-25):
Prezentujme sa a hlasujme. (Hlasovanie.) Prítomných 136 poslancov, za 24, proti 83, zdržalo sa 25, nehlasovali 4. Tieto body zo spoločnej správy sme neschválili.
Glváč, Martin, podpredseda NR SR (2018-03-26):
Ďakujem. S faktickými poznámkami piati poslanci, končím možnosť prihlásiť sa. Pán poslanec Poliačik.
Laššáková, Jana, podpredsedníčka NR SR (2013-12-06):
V súlade s rokovacím poriadkom požiadal o slovo podpredseda Národnej rady. Nech sa páči, pán podpredseda.
B. Bugár, podpredseda NR SR: (2006-03-15):
L. Polka, poslanec: Ďakujem pekne, pán predsedajúci. Ja by som chcel len poprosiť o vysvetlenie, beží nejaká mediálna informácia, že sa grémium na niečom tajuplnom dohodlo. Chcel by som vás poprosiť, na čom ste sa dohodli, aby ste nám to oficiálne povedali a aby sme začali rokovať o programe, či o tomto, alebo o tom, čo si stanovilo grémium. Ďakujem pekne za vysvetlenie.
B. Bugár, podpredseda NR SR: (2002-05-22):
(Hlasovanie.) Prítomných je 103 poslancov, za 103. Konštatujem, že Národná rada sa uzniesla, že tento vládny návrh zákona prerokuje v druhom čítaní. Nech sa páči, druhé hlasovanie. M. Mesiarik, poslanec: Navrhujem, aby ste dali hlasovať o tom, že návrh zákona bude pridelený ústavnoprávnemu výboru, výboru pre sociálne veci a bývanie a na základe návrhu z rozpravy aj výboru pre financie, rozpočet a menu. Gestorský výbor a termíny, tak ako som navrhol v prvej časti. Prosím, dajte hlasovať.
P. Hrušovský, predseda NR SR: (2004-10-26):
(Hlasovanie.) 136 prítomných, 94 za, 41 sa zdržalo, 1 nehlasoval. Návrh sme schválili do druhého čítania . Prosím ďalší návrh.
Hlina, Alojz, poslanec NR SR (2015-04-22):
Vážený pán predseda, mám, chcem predložiť otázku premiérovi, že kde bol SMER a Robert Fico doteraz, keď okrádali živnostníkov? Chcem vás poprosiť, aby ste pripravili všetko, čo je potrebné na to, aby zajtra prebehla hodina otázok. Ďakujem.
Fronc, Martin, poslanec NR SR (2015-01-28):
Ďakujem pekne. Žiaľbohu, včera som bol v Rade Európy, tak som nemohol, nemám šancu vystúpiť, ale predsa len veľmi krátko. Po prvé, poviem pozitívnu vec najprv. Roky tu plédujem za to, aby štát svoju politiku robil tak, že motivuje. Ak nakoniec predsa len je návrh na zavedenie motivačných štipendií, aby jednoducho tie deti, ktoré pôjdu študovať tam, kde potrebujeme odborníkov, a štát ich podporí, to je podľa mňa správna cesta. A aspoň tú druhú podstatnú poznámku. Vnímam, ja stále vidím vážny problém v tom, že to nie je finančne kryté. A ak to krytie pôjde z financií, ktoré dostávajú školy s tým, že sa im trebárs vezme časť toho normatívu, to pokladám za zlé. Takisto pokladám za nie dobré, ak, a to bude príklad, zostala tam tá časť, ktorá hovorí o Fonde na podporu odborného vzdelávania, ktorý sa má v prvom rade napĺňať z darov podnikov, ale pokiaľ viem, ten fond dodnes existoval a je viac-menej prázdny a tie dary z podnikov, tam, obávam sa, že znova nepôjdu. A predsa tých absolventov budeme pripravovať pre nich, pre tie podniky. No tak ako v tomto smere musím povedať, že to sa mi naozaj nepáči. Hlavne, že častokrát ide o podniky, ktoré otáčajú mnohomiliónové, ak nie aj miliardové financie, ony majú miliardové obraty, ako napríklad niektoré stavebné podniky a podobne, pri stavbe ciest. Čiže toto pokladám za vážny problém, ale zrejme vo... (Prerušenie vystúpenia časomerom.)
V. Novotný, poslanec: (2008-06-18):
„Nepriaznivý vývoj vo financovaní zdravotníctva, ktorý naďalej pretrváva,“ toto čítam v správe ministra financií. Pán minister, áno, to je citát zo správy, mňa to tiež prekvapilo, pán spravodajca, nepriaznivý vývoj vo financovaní zdravotníctva, ktorý naďalej pretrváva, poukazuje na to, že vláda SR opäť neriešila problém systémovo. Predpokladám, že myslel predchádzajúcu vládu, ale nepriaznivý vývoj pretrváva? Toto ma veľmi prekvapilo. Prekvapilo ma to preto (ruch a potlesk), lebo strana, ktorá nominovala pána ministra do funkcie ministra financií tvrdila pred voľbami vehementne, že nepriaznivý vývoj vo financovaní zdravotníctva zastaví a on pretrváva? Ako to? Vy to neviete vyriešiť? Veď ste zvýšili aj platby za poistenca štátu, nie síce na 5 %, ako sa sľúbilo, ale len na etapy na 4,5 %, ale zvýšili ste. Aj výber poistného sa zvýšil, celkom tomu nerozumiete ako, ale je to asi tým, že rastú priemerné mzdy vďaka reformám predchádzajúcej vlády. Tak čo sa deje? Aj minister zdravotníctva sa vymenil a nepriaznivý vývoj vo financovaní zdravotníctva stále pretrváva.  Myslím si, že toto radšej, pán minister financií, už druhýkrát do správy nepíšte. Viete, vždy sa nájde taký zlý opozičný šprták ako napríklad Novotný a ešte to prečíta. Ďalší citát: „Dôvodom tohto vývoja,“ myslel tým pán minister neprehľadnosť použitia finančných prostriedkov, „bola najmä absencia relevantných informácií o výške záväzkov zdravotníckych zariadení a zdravotných poisťovní, ktoré mali byť predmetom oddlženia“. No tu konečne súhlasím s pánom ministrom. Naozaj, naozaj bolo veľmi neprehľadné hospodárenie jednotlivých príspevkových organizácií. V tomto má pán minister pravdu. Problémy s rôznym vedením účtovníctva, záväzkov a pohľadávok jednotlivými nemocnicami bolo najväčším problémom oddlženia poskytovateľov zdravotnej starostlivosti. Práve snaha o prehľadné hospodárenie viedla predchádzajúcu vládu k príprave modelu akciových spoločností. Práve preto, aby bolo jednotné účtovníctvo, jednotná účtovná osnova a ľahká kontrola štátnych poskytovateľov zdravotnej starostlivosti. Keď ich ale táto vláda, dnešná vláda ponechala vo forme príspevkových organizácií, je ich hospodárenie prehľadnejšie? Nie. Hospodária naďalej tak, ako hospodárili predtým neprehľadne. Ďalší citát zo správy: „Postup, ktorý bol aplikovaný pri odkúpení pohľadávok, nezabezpečoval všetkým záujemcom rovnaké podmienky. Nerovnaký prístup pri určovaní ceny za postúpené pohľadávky vykazuje znaky korupčného prostredia.“ Koniec citátu. Na základe tohto tvrdenia mám ale podozrenie, že buď terajšia vláda Slovenskej republiky filozofii Veriteľa, akciová spoločnosť neporozumela, alebo cielene škandalizuje a vyvoláva ducha korupčného prostredia. Tajomstvom Veriteľa, akciovej spoločnosti bolo to, že minul, reálne minul 19,4 miliardy Sk a zlikvidoval dlh 33,5 miliardy Sk. Ináč ako vyjednávaním o najvýhodnejších podmienkach pre štát sa to asi nedalo dosiahnuť. Týmto číslom som si istý, pretože som ho vyčítal zo správy z predchádzajúceho obdobia, pán minister, a vo vašej správe (hlasy v sále)...
Richter, Ján, minister práce, sociálnych vecí a rodiny SR (2014-05-14):
Ďakujem pekne za slovo. Vážený pán predseda Národnej rady, vážené panie poslankyne, páni poslanci, novela zákona o životnom minime sa predkladá na rokovanie Národnej rady Slovenskej republiky ako reakcia na prognózy vývoja slovenskej ekonomiky v tomto roku. Vzhľadom na očakávaný vývoj, najmä koeficientu rastu životných nákladov nízkopríjmových domácností, jedného z koeficientov, od ktorého sa odvíjajú sumy životného minima, sa predpokladá možné zníženie súm životného minima od 1. júla 2014 a tým, samozrejmá vec, že aj zníženie výšky rôznych štátnych sociálnych dávok, napr. rodičovských príspevkov, prídavku na dieťa, opakovaných príspevkov na kompenzáciu ťažkého zdravotného postihnutia a tak ďalej, ďalej úľav, napr. nezdaniteľnej časti základu dane, daňového bonusu, po tretie príjmov pre účely posúdenia nárokov na dodávky, resp. úľavy, čo by v konečnom dôsledku znamenalo zníženie príjmov niektorých občanov a rodín alebo vytvorenie prekážok pre uplatňovanie úľav, zvýhodnení a príspevkov viazaných na posúdenie výšky príjmu. Z uvedeného dôvodu sa navrhuje neuplatniť valorizačný mechanizmus úpravy súm životného minima ustanovených v § 5 zákona o životnom minime opatrením Ministerstva práce, sociálnych vecí a rodiny Slovenskej republiky, ak jeden z koeficientov, ktorým sa majú v príslušnom kalendárnom roku upraviť sumy životného minima, bude nižší ako 1 alebo rovný 1. Ak by k takejto skutočnosti došlo, Ministerstvo práce, sociálnych vecí a rodiny Slovenskej republiky opatrenie nevydá a v účinnosti zostanú sumy životného minima ustanovené posledným opatrením. Toľko krátka novela, ktorá vychádza z reálneho života a praxe, pretože prvé výsledky a výstupy zo Štatistického úradu očakávame budúci týždeň a ďalšie ku koncu mesiaca a všetky prognózy smerujú k tomu, že deflácia je aktuálna, preto reagujeme na tento stav a máme záujem, aby tí, ktorí poberajú štátne sociálne dávky, nemali vzhľadom na tento vývoj dávky znížené. Toľko z mojej strany. Samozrejmá vec, že sa uchádzam o podporu tejto krátkej novely zákona. Skončil som, pán predseda.
K. Tóthová, poslankyňa: (2005-03-21):
Vážení prítomní, vážené dámy, vážení páni, dovoľte mi, aby som sa veľmi stručne vyjadrila k predlohe legislatívneho návrhu, ktorý predkladá pán minister práce, sociálnych vecí a rodiny. Tento legislatívny návrh bol mojimi predrečníčkami posúdený z rôznych hľadísk, ktoré ja nebudem rozoberať. Boli tu kritiky, či žena, ktorá ide do zamestnania, prislúcha jej rodičovský príspevok, alebo nie, či starostlivosť o dieťa a vzťah k dieťaťu sa prejavuje jedine tým, že matka ostane pri dieťati, či zámerom tohto rodičovského príspevku je oceniť jedine kontakt matky s dieťaťom. Tieto otázky nechám bokom, ale chcela by som zdôrazniť, že klub Hnutia za demokratické Slovensko chápe tento legislatívny návrh ako legislatívny návrh, ktorý vlastne prinesie finančné prostriedky mladým rodinám a zlepší ich finančnú situáciu. Tento ekonomický moment zlepšenia finančnej situácie mladých rodín je tým motívom, ktorý vlastne viacerých poslancov, ktorí tu boli, ja som s nimi diskutovala, nasmeruje k tomu, že vlastne tento legislatívny návrh bude podporený. Osobne ho podporujem v tom zmysle, že skutočne vylepší situáciu najmä osamelým matkám, ktoré musia z ekonomických dôvodov ísť pracovať, nemajú šťastie, že by mali starých rodičov poruke, ktorí by sa starali o dieťa, a preto si musia zabezpečiť starostlivosť o dieťa iným, finančne oveľa nákladnejším spôsobom, ako by bola starostlivosť starých rodičov. Netreba uvádzať, ako stúplo finančné pokrytie starostlivosti v jasliach, takže osamelá matka je skutočne v nezávideniahodnej situácii, keď sa zapojí do pracovného procesu. Navyše, je to zabezpečenie rovnakého prístupu k rodičovstvu, a to bez ohľadu na to, či matka ostáva doma, a často už len preto, že si nemôže niekedy nájsť zamestnanie, alebo či matka ide pracovať neraz zase z iného aspektu, že si toto zamestnanie potrebuje aj takouto formou zaistiť pre budúcnosť. (Ruch v sále.) Preto opakujem v závere, chápajúc tento legislatívny návrh ako legislatívny návrh, ktorý prinesie určitú sumu finančných prostriedkov pre mladé rodiny, ktoré sú veľmi často v zlej ekonomickej situácii, podporím a aj poslanci Hnutia za demokratické Slovensko tento legislatívny návrh. Je to návrh vládny a Hnutie za demokratické Slovensko vždy podporilo tie vládne návrhy, ktoré zlepšili sociálnu situáciu na Slovensku, alebo prišli s takým riešením, ktoré bolo prínosné pre súčasný stav v našej spoločnosti. Ďakujem za pozornosť. (Potlesk.)
Martvoň, Anton, poslanec NR SR (2013-09-04):
Ďakujem pekne. Pán poslanec Muňko, chcem pochváliť za vystúpenie. Vidno, že ste si to dobre naštudovali a vystihli ste najpodstatnejšie veci v tomto zákone (Potlesk.). Vidno to aj na rozdiel od človeka, ktorý vás pred chvíľkou kritizoval, ktorý v podstate tu obhajuje šmejdov a zároveň kritizuje exekútorov, ktorí prechádzajú samostatnou vnútornou obnovou a chcú sa zbaviť čiernych oviec, o ktorých teda aj médiá píšu. Je fakt zaujímavé, že vyjadruje sa tu človek v tomto parlamente, ktorý zbohatol na predaji alkoholu mladistvým ako takým. Samé médiá na to poukázali a nebudem hovoriť o jeho čudných praktikách, akým spôsobom sa niekto, čo tu kritizuje, akým spôsobom... (Výkrik v sále. Prerušenie vystúpenia predsedajúcou.)
Žiga, Peter, podpredseda NR SR (2023-11-16):
Na vaše vystúpenie jedna faktická poznámka. Pán poslanec Pročko.
Laššáková, Jana, podpredsedníčka NR SR (2013-09-12):
Pán poslanec, máte možnosť položiť doplňujúcu otázku v rozsahu dvoch minút. Chcete to využiť? (Reakcia poslanca.) Nech sa páči.
Laurenčík, Milan, podpredseda NR SR (2021-01-29):
Vážené panie poslankyne, vážení páni poslanci, otváram štvrtý rokovací deň 23. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci: Alojz Baránik, Ľuboš Blaha, Jozef Bubnár, Martin Čepček, Vladimír Faič, Ján Kerekréti, Stanislav Kubánek, Peter Liba, Martin Nemky, Erik Ňarjaš, Adriana Pčolinská, Ľubomír Petrák, Alexandra Pivková, Róbert Puci, Tomáš Šudík, Tomáš Taraba, Jarmila Vaňová, Peter Žiga. Vidím, že všetci ostatní sme tu, takže môžeme začať. (Smiech v pléne.) Podľa odsúhlasenej zmeny programu pristúpime k druhému čítaniu o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov . Vládny návrh zákona má parlamentnú tlač č. 419. Výsledky rokovania výborov sú v tlači 419a. Prosím pána podpredsedu vlády a ministra financií Slovenskej republiky Eduarda Hegera, aby vládny návrh zákona odôvodnil. Pán minister, rečnícky pult je váš.
P. Hrušovský, predseda NR SR: (2003-02-25):
(Prezentácia.) Prítomných je 128 poslancov. Národná rada je schopná uznášať sa. Chcem vás informovať, že na 8. schôdzi overovateľmi budú poslanci Tomáš Galbavý a Milan Urbáni. Ich náhradníkmi budú pán poslanec Abrhan a pán poslanec Hrdlička. Podľa § 23 ods. 2 zákona o rokovacom poriadku o ospravedlnenie svojej neprítomnosti na dnešnom rokovacom dni požiadali páni poslanci a panie poslankyne: Antošová, Juščík, Paška a Zmajkovičová. Podľa § 24 ods. 1 zákona o rokovacom poriadku je navrhnutý program 8. schôdze Národnej rady tak, ako vám bol rozdaný pred začatím rokovania. Pýtam sa pánov poslancov, či má niekto návrhy na doplnenie alebo zmenu navrhnutého programu 8. schôdze Národnej rady. Pán poslanec Jarjabek.
Ježík, Jozef, poslanec NR SR (2016-10-25):
Pán predsedajúci, v rozprave k uvedenému návrhu zákona nevystúpil nikto, preto pristúpime k hlasovaniu o jednom pozmeňujúcim návrhu zo spoločnej správy, ktorý gestorský výbor odporúča schváliť. Dajte, prosím, hlasovať.
Paška, Pavol, predseda NR SR (2013-03-15):
Do rozpravy pán poslanec Škripek.
Kollár, Boris, predseda NR SR (2023-06-22):
Prosím, je všeobecný súhlas? (Súhlasná reakcia pléna.) Ďakujem pekne. Uvedené sme schválili. Vážené pani poslankyne, páni poslanci, pokračujeme v prerušenom rokovaní hlasovaním o bode 102 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení. Je to tlač 1466. Dávam slovo spoločnému spravodajcovi z výboru pre sociálne veci poslancovi Marcelovi Mihalikovi, aby uvádzal hlasovanie. (Hlasovanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia niektoré zákony , tlač 1466.)
Ledecký, Vladimír, poslanec NR SR (2020-03-20):
Sľubujem. (Potlesk.)